Algunes propostes amb PAPERS DE DIARI o REVISTA :
 Encistella: 
fes boletes amb el paper de diari i juga a encistellar-les dins d’una olla. Prova a fer-ho des de diferents distàncies i de diferents maneres (amb una mà, sense mirar, d’esquenes, per sota les cames, etc.). Pots demanar al pare o a la mare que moguin una mica l’olla mentre tu intentes encistellar les boletes! 

Només amb els peus!:
 fes boletes amb el paper de diari i porta-les d’una banda de la casa a l’altra només fent servir els peus. Pots delimitar un caminet amb coixins i tractar de conduir la boleta sense sortir-te del camí. Ho podries fer només bufant?

 Equilibristes:
 ets capaç de moure’t d’un lloc a un altre mantenint un paper de diari sobre el cap sense tocar-lo amb les mans? I d’esquenes? I a quatre potes? I reptant? I caminant de puntetes? Aconsegueixes aguantar-te en equilibri sobre un peu sense que el paper de diari caigui de sobre el teu cap? I amb els ulls tancats? Amb compte, prova a caminar amb els ulls tancats intentant que el paper de diari no caigui!

JUGUEM A BITLLES !!!
podeu construir les bitlles amb ampolles de plàstic d'aigua o refresc. Ompliu-les amb una mica d'aigua per a que pesin una mica i no caiguin fàcilment. També les podeu pimtar de colors ! Per llençar-les podeu utilitzar qualsevol pilota o fer una amb papers.